《送邵克忠赴武冈照磨》
明代·陶安

七十二峰楼幕下，诸侯宾佐六曹师。簿书疏少寻诗酒，城郭萧条罢鼓旗。

烟湿猿藤骑马处，云连龙瀑倚栏时。蛮溪警绝官无事，月照秋莲泛碧漪。

作者简介：（1315—1371）明太平府当涂人，字主敬。元顺帝至正四年举人。授明道书院山长，避乱家居。朱元璋取太平，安出迎，留参幕府，任左司员外郎。洪武元年任知制诰兼修国史，寻出任江西行省参知政事，卒官。有《陶学士集》。